Matt Hyde

Matt Hyde er en amerikansk produsent, lydtekniker, mikser og musiker. 
Fra 1982–1985 gikk han på Berklee College of Music i Boston. Mens han fortsatt gikk på Berklee (1984) fikk han samtidig erfaring med studiojobbing ved Pyramid recording studio i Boston.  Etter å ha tatt eksamen turnerte han med flere forskjellige band, der han spilte gitar og keyboard.
Etter å ha fått nok av livet på veien, begynte han å jobbe mer i studio, først i Boston og fra 1989 i Los Angeles. Men han har i ettertid også vært aktiv som musiker.

Han var programmerer og lydtekniker på flere forskjellige prosjekter, inkludert noen låter på No Doubts Tragic Kingdom. Han produserte også en del egne små rocke- og hiphop-prosjekter, inkludert en demo for da ukjente Cypress Hill, noe som viste hans forkjærlighet for å bringe ut det beste fra upolerte talenter.

Han møtte Perry Farrell fra Porno for Pyros og var en tid både produsent og medlem av bandet.
Etter noe tid oppdaget han at han følte seg mer hjemme i studio enn på scenen. Han forlot Porno for Pyros i 1994. Han gjenopptok da karrieren som produsent og har siden jobbet med dette.

Eksterne lenker 
 
 

Plateprodusenter fra USA
Children of Bodom